মাটির নীচে শুধুই সোনা! বিশাল রত্নভাণ্ডারের সন্ধান পেল পাকিস্তান

ওয়েব ডেস্ক: গত বছরের ২৪ নভেম্বর বিশ্বের সবথেকে বড় সোনার খনির (Gold Mine) হদিশ পেয়েছে বলে দাবি করেছে চীন (China)। দক্ষিণ আফ্রিকার ‘সাউথ ডিপ’ স্বর্ণখনির থেকেও বেশি সোনা সেখানে মজুত রয়েছে বলে দাবি করছে চীনা সংবাদমাধ্যম। আর এবার নতুন সোনার খনি খুঁজে পেল পাকিস্তান (Pakistan)। এই খনি থেকে সোনা উত্তোলন করা সম্ভব হলে পাকিস্তানের ভাগ্য ফিরে যেতে পারে বলে জানিয়েছে পাক ভূতত্ববিদরা।

বর্তমানে আর্থনৈতিক সংকটে ভুগছে পাকিস্তান। দেশে বিভিন্নরকম অশান্তির ঘটনা ঘটে চলেছে। তার জেরে ইসলামাবাদ (Islamabad) থেকে করাচি, পাকভূমির সব শহরেই লাফিয়ে লাফিয়ে বাড়ছে বেকারত্ব। এর মাঝেই বিশাল স্বর্ণভাণ্ডারের সন্ধান পাওয়া গিয়েছে বলে দাবি করেছেন পাকিস্তানের পঞ্জাব প্রদেশের প্রাক্তন মন্ত্রী ইব্রাহিম হাসান মুরাদ। তিনি জানিয়েছেন জিওলোজিক্যাল সার্ভে অফ পাকিস্তানের বিভিন্ন গবেষণায় এই সোনার খনির (Pakistan Gold Mine) অস্তিত্বের প্রমাণ পাওয়া গিয়েছে। সেই কারণে এবার ইসলামাবাদের ভাগ্য খুলে যাবে বলে জানিয়েছেন পাকিস্তানের প্রাক্তন মন্ত্রী।

আরও পড়ুন: পাকিস্তানের রাস্তায় গান গেয়ে ক্ষীর বিক্রি করছেন ডোনাল্ড ট্রাম্প?

সম্প্রতি, ইব্রাহিম হাসান মুরাদ এক্স হ্যান্ডেলে একটি পোস্ট করে জানিয়েছেন, পাকিস্তানের পঞ্জাব প্রদেশের প্রায় ৩২ কিলোমিটার এলাকা জুড়ে বিস্তৃত রয়েছে এই স্বর্ণখনি রয়েছে, যেটি শেষ হয়েছ আটকে। এই পোস্টে মুরাদ লিখেছেন, “মোট ১২৭টি এলাকা থেকে আলাদা আলাদা করে নমুনা সংগ্রহ করেন পাক ভূতাত্ত্বিক জরিপের কর্তা-ব্যক্তিরা। সেগুলি পুঙ্খানুপুঙ্খ বিশ্লেষণ করে স্বর্ণভান্ডার সংক্রান্ত রিপোর্ট তৈরি করেছেন তাঁরা। আগামী দিনে হলুদ ধাতুর উত্তোলন শুরু হলে, তা পাক অর্থনীতিতে নতুন মাইলফলক তৈরি করবে। কর্মসংস্থান থেকে শুরু করে নানা ক্ষেত্রে নতুন মঞ্চ পাবে ভবিষ্যৎ প্রজন্ম।”

Attock’s Gold: A 800 Billion PKR Treasure Revealed

Former Mining Minister of Punjab, Ibrahim Hasan Murad, has unveiled a groundbreaking discovery: 2.8 million tolas of gold, valued at 800 billion PKR, spread across a 32-kilometer stretch in Attock. This revelation, validated by… pic.twitter.com/kmyv9QnvGx

— Ibrahim Hasan Murad (@ibrahimhmurad) January 10, 2025

প্রসঙ্গত, মাস দুয়েক আগে চীন দাবি করেছিল, হুনান প্রদেশের পিংজিয়াং কাউন্টিতে দুনিয়ার সবথেকে বড় সোনার খনির সন্ধান পেয়েছেন দেশের ভূতাত্বিক গবেষকরা। তাঁদের দাবি, মাটির ২ কিলোমিটার গভীরে প্রায় ৪০টি ‘গোল্ড ভেন’ রয়েছে। অর্থাৎ, এই খনি থেকে সোনা উত্তোলন করা সম্ভব হলে তার মূল্য হবে প্রায় ৮,৩০০ কোটি ডলার।